OpenLLM-France/wikimedia huggingface dataset:
# Chouaditeg

Ur yezh romanek eo ar chouaditeg (שואדית) pe yuzev-okitaneg pe yuzev-provañseg bet komzet gwechall gant ar yuzevion en Okitania.
Ur yezh varv an hini eo, aet da get e 1977 gant he c'homzer diwezhañ, Armand Lunel.
Daou zoare-yezh disheñvel a oa:
* ar yezh implijet evit sevel skridoù relijiel;
* ar yezh implijet evit sevel skridoù nann-relijiel
Skrivet e veze gant al lizherenneg hebraek.

## Gwelet ivez

* Yezhoù yuzevek
* Yezhoù yuzev-romanek

## Liammoù diavaez

* Ethnologue
Yezhoù yuzev (kemmañ) :
| Afro-Aziatek |||
| Hebraeg | (marevezh): Bibl | Mishnaeg | Krennamzer | Modern |
| (rannyezhoù): Ashkenazed | Sefaraded | Yemeniteg | Sananeg | Tiberieg | Mizraheg | |
| Yuzev-aramaeg (Aramaeg) : Barzaneg | Houlaolaeg | Denieg | Didaneg | Nochaneg || |
| Yuzev-arabeg (Arabeg) : Arabeg yuzev-irakek | Arabeg yuzev-marokek | Arabeg yuzev-yemenek | Yuzevarabeg Libia | Yuzevarabeg Tunizia || |
| Re all : Kouchiteg : | Kayleg | Kwareg | Kailigneg | Re all : Kouchiteg : | Kayleg | Kwareg | Kailigneg | Berbereg : Yuzev-berbereg | Berbereg : Yuzev-berbereg |
| Indezeuropeg |||
| Yidicheg (Alamaneg) : Nat'l Yiddish Book Ctr. | YIVO | C'hoariva Yiddish | Yeshivish | Yinglish | Klezmer-loshn || |
| Yuzev-romaneg : Yuzev-katalaneg | Italkieg | Ladinoeg | La‘az | Yuzev-okitaneg | Zarfateg | Yuzev-portugaleg | Yuzev-aragoneg | Tetuani || |
| Yuzev-Perseg (Aryaneg) : | Bouc'horeg | Djouhourieg | Dzhidieg | Yuzev-Hamedaneg | Yuzev-Golpayganeg | Yuzev-Chirazeg |
| Yuzev -Esfahaneg | Yuzev -Kermaneg | Yuzev -Kashaneg | Yuzev -Borujerdeg | |
| Yuzev -Khunsareg | Yuzev -Kurdeg | Yuzev -Yazdeg | Yuzev -Nehevandeg | |
| Re all: Yevaneg (Gresianeg) | Knaneg (Yezhoù slavek) | Yuzev-marateg (Indezaryaneg) || |
| Altaeg | Dravideg | Kartvelianeg |
| Krimtchakeg | Karaimeg | Yuzev-malayalameg | Grouzineg |
# Choummaly Sayasone

Choummaly Sayasone (ganet d'ar 6 a viz Meurzh 1936) zo ur soudard hag ur politikour eus Laos. Prezidant ar vro eo abaoe an 8 a viz Even 2006. Ministr an difenn e voe etre 1991 ha 2001.
# Fernande

Fernande zo un anv-badez alamanek ha gallek.

## Gerdarzh

* Diwar an anv-badez Fernand.

## Yezhoù all

* Fernanda

## Tud

* Fernande Olivier, anv-micher Amélie Lang (1881-1966), patrom gall, pried-kleiz Pablo Picasso entre 1904 ha 1909.
* Fernande Françoise Raoult, anavezet evel Fernande Albany (1889-1966), aktourez c'hall.
* Fernande Barrey (1893-1960), patrom gall
* Fernande Chiocchio, ganet e 1929, kanerez mezzosopran kanadian.
* Nicole Fernande Grisoni, ganet e 1944, anavezetoc'h evel Nicoletta, kanerez c'hall

## Kanaouenn

* Fernande kanaouenn gant Georges Brassens
en e albom e 1972.

## Lec'hioù
### Galiza

E proviñs A Coruña:
* Fernande, e parrez Castro, e kumun Narón.
* Fernande, e parrez Piñeiro, e kuzul Ames.

## Pennadoù kar

* Enez Fernandina
* Fernando
# Fernandina

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Fernandina zo un anv-gwan spagnolek, deuet eus anv ar roue Fernando II, hag a gaver e meur a anv-lec'h. N'eo ket un anv-badez spagnolek, met gallout a ra bezañ implijet evel stumm bihanaat an anv Fernanda.

## Lec'hioù
### Ecuador

* Enez Fernandina, en Inizi Galápagos, en Ecuador.

### Kuba

* Fernandina, anv roet da Enez Kuba gant ar roue Fernando II Aragon (1452-1516) dre ur Real cédula embannet d'an 28 a viz C'hwevrer 1515,

### Stadoù-Unanet

* Fernandina Beach, kêr e Florida.

### Italia

* Dugelezh Fernandina, titl spagnol, diazezet war anv kêr Ferrandina e proviñs Matera, en Basilicata

## Istor

* Las Guerras Fernandinas, anv spagnolek ar brezelioù etre Fernando Iañ Portugal ha rouaned Kastilha eus Tiegezh Trastámara evit kurunenn Kastilha.
* Kontelezh Fernandina, titl spagnol.

## Notennoù ha daveennoù

* ↑ Milagros Aleza Izquierdo, Estudios de lexicografía y léxico cubanos, Universitat de València, 2004, pajenn 85.
# Fernanda Castillo

María Fernanda Castillo García, ganet e Hermosillo, Sonora d'ar 24 a viz Meurzh 1982, zo un aktourez vec'hikan. Brudet e voe gant roll Mónica Robles er stirad skinwel El señor de los cielos war ar chadenn Telemundo.

### Filmoù

| Bloavezh | Titl | Roll | Notennoù |
| 2007 | Corazón marchito | Karina | |
| 2007 | Déficit | | |
| 2013 | Shakespeare tuvo una hermana | Marcela | film berr |
| 2013 | El huésped | | film berr |
| 2016 | No Manches Frida | Caro | |
# Fernanda

Fernanda zo un anv-badez spagnolek, roet d'ar merc'hed.

## Gerdarzh

Stumm gwregel an anv-badez Fernando eo, roet d'ar baotred.

## Yezhoù all

* Fernande e galleg.

## Tud

* Fernanda Fernández (1755,, leanez
* Luisa Fernanda de Borbón (1832–1897), infantez spagnol,
* Fernanda Villeli (1921-2009), skrivagnerez vec'hikan
* Fernanda Montenegro, ganet e 1929, aktourez vrazilian
* Fernanda Mistral, ganet e 1934, aktourez arc'hantinat
* Fernanda Ribeiro, ganet e 1969, atletourez portugalat
* Fernanda Hansen, ganet e 1979, kazetennerez chileat
* Fernanda Urrejola, ganet e 1981, aktourez chileat
* Fernanda Castillo, ganet e 1982, aktourez vec'hikan
* Fernanda Cornejo, ganet e 1989, patrom venezuelat
# Fernanda Fernández

Fernanda Fernández (Zújar, Granada, 1755 - ?) zo ul leanez etrerevek, kentañ den anavezet evel-se en Spagn.
Ganet e oa en 1755 e Zújar, ur gêriadenn dindan abati Baza, en eskopti Guadiz. Savet e voe gant tud onest ha kristen. Troet e oa gant ar relijion ha mont a reas da leanez d'an 10 a viz Ebrel 1774, pa oa 18 vloaz. En ul leandi e kêr Granada e oa.
Adal he c'hrennoad e taolas evezh, pa basae pe pa strevie, e tifluke eus he reizh un tamm kig 3 cm hed hag e teue en-dro en e lec'h. E 1787 e kontas kement-se d'he c'hofesour ma voe lakaet e-maez al leandi ha bac'het. Un enklask a voe graet gant an Iliz. Medisined, doueoniourien hag arc'heskob a roas o ali.
Anavezet eo abalamour d'ur medisin kuban, Tomás Romay y Chacón, a embannas hec'h istor en 1813.
# Fernand Louis Armand Marie de Langle de Cary

Fernand Louis Armand Marie de Langle de Cary, deut er bed en Oriant (Mor-Bihan, Breizh) d'ar 4 a viz Gouere 1849 ha marvet d'an 19 a viz C'hwevrer 1927 e Pont-Skorf (Mor-Bihan), a oa ur milour gall.
Mab e oa — an trivet — da Louis Vincent de Langle de Cary (1810-1871), ur c'habiten lestr e morlu Bro-C'hall. Goude bezañ kaset e studi da benn e skolaj Saint-François-Xavier e Gwened e voe degemeret e Skol arbennik an arme-douar (Saint-Cyr) e 1867. Hag eñ renket da gentañ pa voe tapet e ziplom a isletanant gantañ e 1869.

## Brezel 1870-1871 ha war-lerc'h

Anvet e oa bet da ofiser floc'h ar jeneral Trochu (1815-1896), hag hemañ e penn arme Pariz d'ar c'houlz-se. Lazhet e voe e vreur henañ, Aldéric de Langle de Cary (1842-1870), e-pad an emgannoù. Gwallc'hloazet e voe Fernand de Langle de Cary ivez da-geñver eil Emgann Buzenval, ma voe paket al Lejion a enor gantañ da-heul an darvoud-mañ.
Pignat gant skeul an urzhaz milourel a reas ingal — jeneral brigadenn e miz Ebrel 1900, jeneral rannarme e 1906 — ha kaset e voe da Aljeria, da bPau (Pireneoù-Atlantel), da vBourjez (Cher) hag all da bleustriñ war e garg. En abeg da zarempredoù tost gant Joffre (1852-1931) e voe fiziet gourc'hemennerezh an eizhvet korf arme e de Langle de Cary e miz Kerzu 1911.

## Brezel-bed kentañ

Kemer perzh a reas er Brezel-bed kentañ, evel jeneral e penn ar pedervet arme c'hall peurgetket.

## Liamm diavaez

* Red-micher Fernand de Langle de Cary war an diaz roadennoù Léonore (e galleg).

## Notennoù ha daveoù

* ↑ Mentana anv luskad de Langle de Cary, diwar Emgann Mentana, c'hoarvezet en Italia d'an 3 a viz Du 1867.
* ↑ Bet paket ur boled prusian en e vruched.
* ↑ C'hoarvezet d'an 19 a viz Genver 1871, nepell diouzh Rueil-Malmaison (Seine-et-Oise).
* ↑ Marc'heg, dre zekred an 22 a viz Genver 1871.
# Fernando

    Evit implijoù all, gwelet Fernando (disheñvelout).
Fernando zo un anv-badez portugalek ha spagnolek.

## Adstummoù

* Hernán, Hernando, Ferdinando, Fernán, Ferrán, Ferrand, Ferrant, Ferrante.

## Yezhoù all

* Ferdinand, en tchekeg
* Ferdinando, en italianeg
* Ferdinant, en brezhoneg
* Fernand, e galleg

## Tud
### Sant

* San Fernando eo ar roue Fernando III Kastilha.
* Fernando Martins de Bulhões, anavezet dreist-holl evel Sant Anton Padova.

### Rouaned
#### Aragon

* Fernando Iañ Aragon (1380-1416),
* Fernando II Aragon, a oa ivez Fernando V Kastilha (1452-1516).

#### León ha Kastilha

* Fernando Iañ León
* Fernando II León
* Fernando III Kastilha
* Fernando IV Kastilha
* Fernando V Kastilha, a oa ivez Fernando II Aragon (1452-1516).

#### Portugal

* Fernando Portugal, anv meur a zen
* Fernando Iañ Portugal
* Fernando II Portugal

#### Spagn

* Fernando VI
* Fernando VII (1784 - 1833)

### Tud digurunenn
#### Angola

* Fernando dos Santos (1952- ) - kentañ ministr.

#### Brazil

* Fernando Collor de Mello (1949- ) - 36vet prezidant ar vro
* Fernando Henrique Cardoso (1931- ) - 38vet prezidant ar vro

#### Italia

* Gwelout Ferdinando.
* Fernando Francesco Cerchio (1914-1974), filmaozer, frammer ha saver senario italian.
* Fernando Tambroni (1901-1963) - kentañ ministr.

#### Perou

* Fernando Belaúnde Terry (1912-2002) - prezidant ar vro.

#### Portugal

* Fernando Pessoa - barzh portugalek
* Fernando Nogueira (1950- ) - politikour

#### Spagn

* Fernando Alonso (1981), blenier kirri-redadeg

## Kanaouennoù

* Fernando, kanaouenn vrezhonek
* Fernando, ur ganaouenn saoznek gant Abba

## Lec'hioù

* San Fernando
* Fernando Pó

## Pennad kar

* Fernão
# Fernando (disheñvelout)

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Fernando a c'hall bezañ meur a dra :
# Fernandes

Fernandes zo un anv-tiegezh portugalek.

## Tud

* João Fernandes Lavrador (1453 - 1505), moraer portugalat
* António Fernandes (ganet e 1962), echedour portugalat
* Paula Fernandes (ganet e 1984), kanerez vrazilian
* Vasco Fernandes, livour portugalat lesanvet ar Grão Vasco
* Álvaro Fernandes , moraer portugalat
* António Fernandes - moraer portugalat
* Duarte Fernandes - diplomat portugalat

## Plant

* Roz-roc'h-Fernandes
# Fernando, Dug Viseu

Fernando Portugal (1433-1470) a oa un infant portugalat ha Dug Viseu.
Mab e oa d'ar roue Duarte Iañ ha da Leonor Aragon (rouanez Portugal)
# Carol II

Carol II, priñs Hohenzollern-Sigmaringen (Sinaia, Roumania, 15 a viz Here 1893 – Estoril, Portugal, 4 a viz Ebrel 1953) a voe roue Roumania eus 1930 betek 1940. Mab e oa da Ferdinant Iañ Roumania ha d'ar briñsez Marie Sachsen-Coburg-Gotha.

## E vuhez

Ganet e voe e Roumania met desavet e voe e Londrez, Berlin, Pariz ha Nisa. Daoust da volontez e dad e timezas e 1918 gant ur vaouez dinobl, Ioana Valentina, lesanvet "Zizi Lambrino" (1898-1953), merc'h d'un ofiser, hag a oa bet anavezet gantañ e-pad ar Brezel-bed Kentañ. Nullet e voe an dimeziñ gant parlamant Roumania e 1919, met ur bugel a voe ganet dezho, Mircea, e 1920. D'an 10 a viz Meurzh 1921 e timezas Carol gant Elena Gres (1896-1982), merc'h da roue Gres. Dimezet a-enep e c'hrad, Carol en doa ur pried kleiz, ur Yuzevez, Elena Lupescu (1902-1977). E 1925 e tivizas ar roue Ferdinant Iañ envel e vab-bihan Mihai da roue war e lerc'h, e-lec'h e vab Carol hag a veze o ren ur vuhez diroll. Hag eñ oadet pemp bloaz e pignas Mihai war an tron gant asant ar parlamant hag ar gouarnamant e 1927, goude marv e dad-kozh. Carol a guitaas ar vro da vevañ e Nisa.
E miz Mezheven 1930 e teuas Carol a-benn da gaout digant ar gostezenn a oa er galloud e Roumania ma vefe freuzet e zilez, goude dilezel Elena Lupescu, ha distreiñ a reas war an tron, gant an anv Carol II Roumania. Buan a-walc'h e klaskas staliañ ur renad politikel gant nebeutoc'h a c'halloud d'ar parlamant, war skouer ar pezh a oa e Yougoslavia hag e Bulgaria d'an ampoent, gant ar rouaned Aleksandr Iañ ha Boris III.
D'an 10 a viz C'hwevrer 1938 e voe divodet ar gouarnamant gant Carol II, a savas ur renad anvet "karlouriezh" a oa un doare diktatouriezh. Stourm a reas a-enep faskourien ar Gward Houarn ha chom a reas feal d'an emglevioù a oa etre Roumania, ar Rouantelezh-Unanet ha Bro-C'hall.
E 1940 e rankas Roumania lezel un tamm mat eus he ziriad da vont gant Hungaria (Treuzsilvania), gant an Unvaniezh Soviedel (Bukovina, Bessarabia) ha gant Bulgaria (Dobroudja). Diwar neuze e voe gwanaet galloud Carol II er vro ; rankout a reas envel ar jeneral Ion Antonescu, eus an tu-dehoù pellañ, da gentañ ministr, ha lezel e blas gant e vab Mihai.
Repu a gavas e Portugal, ma voe degemeret gant Salazar en Estoril. Eno e timezas gant Elena Lupescu e Mezheven 1947 kent mervel e 1953. Beziet e voe e Portugal hag e 2003 e voe kaset e relegoù da iliz-veur Curtea de Argeș e Roumania. Enni emañ ivez relegoù e dad Ferdinant Iañ hag e wreg Maria Lupescu.
# Carole King

Carole King, ganet d'an 9 a viz C'hwevrer e 1942 e Brooklyn e New York, e SUA, zo ur sonaozourez ha kanerez stadunanat. Brudet eo bet er bloavezhioù 1970, met war ar vicher eo chomet pell amzer goude c'hoazh.
# Carolina Cerezuela

Carolina Cerezuela (Elx, Baix Vinalopó, Kumuniezh València, 14 a viz Genver 1980) zo un aktourez valensian.
Studioù he deus graet en Universidad Miguel Hernández, en Elche (Alicante). Krog e oa gant ar c'hoariva da 15 vloaz, ha da 20 e laboure er skinwel. Brudet eo deuet da vezañ o c'hoari Mónica Salazar en Camera Café, ur stirad spagnolek, e Spagn. En 2001, da 21 bloaz, he deus gounezet ar priz kened Linda de España.
# Carol Iañ

Carol Iañ (20 Ebrel 1839 – 10 Here 1914), priñs Hohenzollern-Sigmaringen, a voe e penn Roumania etre 1866 ha 1914. Dilennet e voe da briñs (Domnitor) Priñselezhioù Unanet Moldavia ha Valakia d'an 20 a viz Ebrel 1866, goude diskar ar priñs Alexandru Ioan Cuza.
Pa darzhas ar brezel etre Rusia ha Turkia (1877-1878), e roas Carol skoaz da Impalaeriezh Rusia hag embannet e voe dizalc'hted Roumania, a gemeras lec'h Priñselezhioù Unanet Moldavia ha Valakia, d'an 9 a viz Mae 1877. Diwezhatoc'h en em anvas Carol da roue Roumania, d'ar 26 a viz Meurzh 1881. Gant skoazell an impalaer gall Napoleon III e pignas ar priñs Carol war an tron, daoust da enebiezh an Impalaeriezh Otoman ha da zisfiz Impalaeriezh Aostria-Hungaria hag Impalaeriezh Rusia. Roue kentañ ar vro e oa, hag an hini kentañ eus un tiegezh hag a oa da ren betek 1947, pa zeuas Roumania da vezañ ur republik.
Gantañ e voe renet arme Roumania e-pad ar Brezel etre Turkia ha Rusia ha gantañ e voe renet ar soudarded eus an arme rouman ha rusian e-pad seziz Plevna. Gant feur-emglev Berlin, goude trec'h Rusia war an Impalaeriezh Otoman, e 1878, e voe anavezet da vat dizalc'hted Roumania.
Dindan ren Carol Iañ e voe frankiz a-walc'h e Roumania ha tamm-ha-tamm e voe savet ur stad stabil.
Dimeziñ a reas Carol d'ur briñsez alaman, Elisabeth Wied, d'ar 15 a viz Du 1869. Ur verc'h o devoe, Maria, hag a varvas da dri bloaz hanter. Carol n'en devoe bugel all ebet, ar pezh a dalveze e oa e vreur Leopold a oa da gaout ar gurunenn war e lerc'h. Met e 1880 e voe dilezet e wir gant Leopold. Mab henañ Leopold, ar priñs Wilhelm a zilezas e wir d'ar gurunenn ivez e 1886, ha neuze en em gavas an hêrezh gant an eil mab, Ferdinant, a zeuas da vezañ roue goude marv Carol Iañ.
# Carole

Carole, pe Carolle, pe Carol, zo un anv-badez saoznek, roet d'ar merc'hed ivez e broioù all, abalamour d'ar c'hiz a ra da galz a dud bezañ troet gant an anvioù saoznek.

## Orin

Dont a ra diwar an anv germanek Karl, latinekaet e Carolus. Carolus Magnus a veze graet eus Karl Veur, an impalaer. An anv Karol a zo ivez ur stumm gourel (evel e poloneg), evel Karl; Karola eo ar stumm gwregel deveret, a gaver en alamaneg hag en hungareg.

## Adstummoù

* Carol
* Carola ha Karola

## Tud anvet Carole

Setu anvioù un nebeud tud anvet Carole (pe Carol);
* Carole André, aktourez c'hall
* Carroll Baker, aktourez stadunanat,
* Carole Bouquet, aktourez c'hall
* Carolle J. Carter, istorourez amerikan
* Carole King, kanerez amerikan
* Carole Landis (1919 – 1948), aktourez stadunanat,
* Carole Laure, aktourez kebekat
* Carole Lombard, aktourez stadunanat, pried Clark Gable.

## Pennadoù kar

An anvioù deveret:
* Carolina
* Caroline
# Carolei

Carolei a zo ur gumun eus Italia, e proviñs Cosenza, e rannvro Calabria.
# Carola

Carola, pe Karola, zo un anv-badez roet d'ar merc'hed hag a gaver e meur a yezh, en italianeg, e svedeg, ha re all, savet diwar an anv-paotr Carl, pe Carol, pe Karol.

## Adstummoù

* Diwar-benn anvioù plac'hed:
** Carol, Carole,
** Caroline ha Karoline, Carolina, ha Karolina;
** Carlotta, Charlotte;
** Carla
* Diwar-benn anvioù paotred:
** Carol,
** Carlo, Carlos
** Carl,Karl,
** Charlez, Charles.

## Tud anvet Carola pe Karola

* Carola Wasa (1833-1907), anv ur briñsez svedat anavezet ivez evel Caroline Fredrika Franciska Stephanie Amalia Cecilia av Wasa, a voe rouanez Saks.
* Carola Prosperi (1883 – 1981), skrivagnerez italian.
* Carola Dunn, ur skrivagnerez ganet e Bro-Saoz e 1946, aet da SUA da chom,
* Carola Liemola, pe Carola Standertskjöld, pe Carola, ur ganerez finnat marvet e 1997
* Carola, anv-micher ar ganerez svedat Carola Maria Häggkvist (1966-), a c'hounezas priz an Eurovision e 1991
* Karola Sube, sportourez alaman.
# Carola Wasa

Carola Wasa, pe Carola von Wasa-Holstein-Gottorp pe Caroline Fredrika Franciska Stephanie Amalia Cecilia av Wasa (1833-1907), a oa ur briñsez svedat hag a voe diwezhañ rouanez rouantelezh Sachsen.
Merc'h e oa da Gustav von Swedenborg ha da Luise von Baden (1811–1854), ha merc'h-vihan da Gustav IV Adolf, roue Sveden diskaret en 1809.
Adalek deroù ar bloavezhioù 1850 e oa brudet da vezañ unan eus kaerañ priñsezed Europa. Klask a oa warni da zimeziñ, ha kaoz a voe d'he reiñ da Napoleon III, impalaer Bro-C'hall, kenderv a-bell dezhi. He zad avat a enebas, en abeg ma oa bet bec'h etre tiegezh Sveden ha hini Bonaparte da vare Bernadotte ha Napoleon.

## Dimeziñ

En 1852, enep d'he zad, e troas Carola war-du ar gatoligiezh. D'an 18 a viz Mezheven 1853 e timezas e Dresden d'ar priñs pennhêr Albert von Sachsen. Bugel ebet n'o doe.

## Rouanez

En 1873, pa varvas e dad, e voe anvet ar priñs Albert da roue evel Albert Iañ von Sachsen.
En 1884, dindan askell ar briñsez Viktoria von Baden, pried da briñs pennhêr Sveden, e voe graet ar peoc'h etre an Tiegezh Vasa, a oa bet diskaret gant he zad-kozh Gustav IV Adolf, hag an Tiegezh Bernadotte a rene e Sveden. Ur veaj a reas Carola hag Albert da Sveden.
Intañveziñ a reas en 1902, ha mervel e 1907.

## Levrlennadur

* Schimpff, George von. Aus dem Leben der Königin Carola von Sachsen: zur fünfundzwanzigjährigen Regierungs-Jubelfeier Seiner Majestät des Königs und Ihrer Majestät der Königin. Leipzig: J.C. Hinrichs, 1898.
* Almanach de Gotha, Gotha 1887 und 1901
* Hultman, H.: Prinsen av Vasa, Stockholm 1974
* Louisa of Tuscany, Ex-Crown Princess of Saxony: My Own Story, London 1911
# Elgin (Illinois)

Elgin zo ur gêr lec'hiet e biz stad Illinois e Stadoù-Unanet Amerika. Bez' e oa 108 188 a annezidi e 2010.

## Liammoù diavaez

* (en) Lec'hienn ofisiel
a vo kavet e Wikimedia Commons.
# Elgorriaga

Elgorriaga zo ur gumun e Nafarroa en Euskal Herria.
# Eli (beleg)

Hervez kentañ Levr Shmouel e oa Eli (Hebraeg, עֵלִי « pignadenn ») ur beleg eus santual Silo, a voe mestr Shmouel (1S 1, 9 - 4, 18). Bez eo voe unan eus diwezhañ Barnerien Israel hervez an hengoun.
Ar stumm "Heli" a gaver e troidigezh Gwilh ar C'hoad.
Daou vab en doa, Ofni ha Fine hag a oa lamponed ha drougobererien. Mervel a rejont e-kerzh un emgann enep Felistiz

#### Daveoù

* ↑ Troidigezh Gwilh ar C'hoad, p. 238, 1S 2, 34
* ↑ 1S 4, 11
# Elgeta

Elgeta zo ur gumun e kornôg Gipuzkoa, stok ouzh Bizkaia, en Euskal Herria. 1000 a dud zo o chom enni.
# Elgezh

An elgezh (pe : bailhog, groñj (ar c'hroñj), chik) eo al lodenn eus ar penn dindan ar genoù. En un doare strizh ez eo ar rann valirek eus ar garvan draoñ.
Disheñvel e vez stumm an elgezh, hervez ar garvan eta. Darn zo hir, pe a valir. Paotred zo a vez goloet o groñj gant barv.

## Liamm diavaez

* (fr) De l’étude du menton à l’anatomie dentaire au XVIe siècle : studi diwar-benn an elgezh en den hag en Istor Europa.
a vo kavet e Wikimedia Commons.
# Elgin

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Elgin a c'hall bezañ meur a dra :

## Lec'hioù
### Bro-Skos

* Elgin, an anv orin, anv saoznek Eilginn, ur Royal Burgh e Moray.

### Kanada

* Elgin, e Rideau Lakes, Ontario
* Elgin County, Ontario
* Elgin, Manitoba
* Elgin, Nova Scotia
* Port Elgin, New Brunswick
* Elgin, New Brunswick
* Elgin (Kebek)
* Elgin Street (Ottawa)

### Hong Kong

* Elgin Street, Hong Kong, straed e Central, Hong Kong
* Elgin Street, anv kozh Haiphong Road en Tsim Sha Tsui, Kowloon

### Suafrika

* Elgin, Western Cape

### Stadoù-Unanet

* Elgin, Alabama
* Elgin, Arizona
* Elgin, California
* Elgin (Illinois)
* Elgin, Iowa
* Elgin, Kansas
* Elgin, Minnesota
* Elgin (Natchez, Mississippi),
* Elgin, Nebraska
* Elgin, Nevada
* Elgin (Warrenton, North Carolina),
* Elgin, North Dakota
* Elgin, Ohio
* Elgin, Oklahoma
* Elgin, Oregon
* Elgin, Pennsylvania
* Elgin, Kershaw County, South Carolina
* Elgin, Lancaster County, South Carolina
* Elgin, Utah
* Elgin, Texas
* Elgin Township, anv meur a lec'h

## Tud

* Earl of Elgin pe Lord Elgin, titl meur a zen
** Thomas Bruce, 7th Earl of Elgin (1766–1841), diplomat saoz
** James Bruce, 8th Earl of Elgin (1811–1863), gouarnour kanadian
* Suzette Haden Elgin (1936)
* Duane Elgin

## Sonerezh

* The Elgins, laz eus ar gompagnunezh Motown er bloavezhioù 1962–1967
* "The Elgins", anv kozh The Temptations

## Wiski

* Glen Elgin, single malt eus Speyside
# Elgoibar

Elgoibar zo ur gêr hag ur gumun eus kornôg Gipuzkoa, en Euskal Herria, stok ouzh Bizkaia. Ar stêr Deba a dreuz anezhi.